pythainlp/thailaw-v1.0 huggingface dataset:
ที่ นร 1011/ว 8  

สํานักงาน ก.พ.

ถนนติวานนท์ จังหวัดนนทบุรี 11000

25 กันยายน พ.ศ.2557

 

เรื่อง     ระเบียบ ก.พ. ว่าด้วยการดําเนินการทางวินัย และการสั่งให้ออกจากราชการ พ.ศ. 2556

เรียน    (เวียนกระทรวง กรม และจังหวัด)

สิ่งที่ส่งมาด้วย    1. ระเบียบ ก.พ. ว่าด้วยการดําเนินการทางวินัย และการสั่งให้ออกจากราชการ พ.ศ. 2556

                          2. แบบบันทึกสรุปประวัติและข้อเท็จจริง


อื่นๆ -           ด้วย ก.พ. ได้ออกระเบียบ ก.พ. ว่าด้วยการดําเนินการทางวินัย และการสั่งให้ออกจากราชการ พ.ศ. 2556 และได้ประกาศในราชกิจจานุเบกษา ฉบับประกาศและงานทั่วไป เล่ม 130 ตอนพิเศษ 182 ง วันที่ 16 ธันวาคม 2556 รวมทั้งสํานักงาน ก.พ. ได้ดําเนินการออกแบบบันทึกสรุปประวัติและข้อเท็จจริงตามที่กําหนดไว้ในข้อ 5 ของระเบียบ ก.พ. ฉบับนี้แล้ว รายละเอียดปรากฏตามสิ่งที่ส่งมาด้วย

          จึงเรียนมาเพื่อทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.


อื่นๆ - สํานักมาตรฐานวินัย

โทร. 0 2547 1628

โทรสาร 0 2547 1625
ที่ นร 1006/ว 4                                                                       

สํานักงาน ก.พ.

ถนนพิษณุโลก กทม. 10300

19 สิงหาคม 2551

 

เรื่อง    คําสั่งอนุญาตให้ข้าราชการลาออกจากราชการ และคําสั่งเลื่อนขั้นเงินเดือนสําหรับผู้เข้าร่วมมาตรการปรับปรุงอัตรากําลังของส่วนราชการ (โครงการเกษียณอายุก่อนกําหนด)

เรียน    (กระทรวง กรม และจังหวัด)

อ้างถึง  หนังสือคณะกรรมการกําหนดเป้าหมายและนโยบายกําลังคนภาครัฐ (คปร.) ด่วนที่สุด ที่ นร 1008.1/466 ลงวันที่ 3 ตุลาคม 2550

สิ่งที่ส่งมาด้วย    ตัวอย่างคําสั่งอนุญาตให้ข้าราชการลาออกจากราชการ และคําสั่งเลื่อนขั้นเงินเดือนสําหรับผู้เข้าร่วมมาตรการปรับปรุงอัตรากําลังของส่วนราชการ (โครงการเกษียณอายุก่อนกําหนด)


อื่นๆ -           ตามหนังสือที่อ้างถึง คณะกรรมการกําหนดเป้าหมายและนโยบายกําลังคนภาครัฐแจ้งรายละเอียดและแนวทางดําเนินการของมาตรการปรับปรุงอัตรากําลังของส่วนราชการ (โครงการเกษียณอายุก่อนกําหนด) เพื่อให้ส่วนราชการพิจารณาดําเนินการตามนัยมติคณะรัฐมนตรี ตามหนังสือสํานักเลขาธิการคณะรัฐมนตรี ด่วนที่สุด ที่ นร 0506/ว 89 ลงวันที่ 11 มิถุนายน 2550 และหนังสือสํานักเลขาธิการคณะรัฐมนตรี ด่วนที่สุด ที่ นร 0506/15326 ลงวันที่ 5 กันยายน 2550 ต่อไป ความแจ้งแล้ว นั้น

          เพื่อให้การออกคําสั่งอนุญาตให้ข้าราชการลาออกจากราชการและคําสั่งเลื่อนขั้นเงินเดือนสําหรับข้าราชการพลเรือนสามัญผู้เข้าร่วมมาตรการปรับปรุงอัตรากําลังของส่วนราชการ (โครงการเกษียณอายุก่อนกําหนด) ดังกล่าว เป็นไปในรูปแบบเดียวกันและสะดวกในการดําเนินการที่เกี่ยวข้อง จึงขอส่งตัวอย่างคําสั่ง ตามสิ่งที่ส่งมาด้วย มาเพื่อใช้เป็นแนวทางการออกคําสั่งในเรื่องดังกล่าวต่อไป

          จึงเรียนมาเพื่อโปรดทราบ และถือปฏิบัติต่อไป 


ผู้มีอํานาจลงนาม - ขอแสดงความนับถือ

 

นายปรีชา วัชราภัย

เลขาธิการ ก.พ.


อื่นๆ - สํานักตรวจสอบและประเมินผลกําลังคน

โทร. 0 2281 0977 โทรสาร 0 2282 7316
ที่ นร 1006/ว 9

สํานักงาน ก.พ.

ถนนติวานนท์ จังหวัดนนทบุรี 11000

11 ธันวาคม 2557

 

เรื่อง     การแต่งตั้งข้าราชการพลเรือนสามัญที่มีคุณสมบัติต่างไปจากคุณสมบัติเฉพาะสําหรับตําแหน่งตามมาตรฐานกําหนดตําแหน่ง

เรียน    (เวียนกระทรวง กรม และจังหวัด)

อ้างถึง   1. หนังสือสํานักงาน ก.พ. ที่ นร 1006/ว 19 ลงวันที่ 11 ธันวาคม 2551

             2. หนังสือสํานักงาน ก.พ. ที่ นร 1008/ว 11 ลงวันที่ 24 มีนาคม 2552


อื่นๆ -           ตามหนังสือที่อ้างถึง แจ้งมติ ก.พ. อนุมัติให้แต่งตั้งข้าราชการพลเรือนสามัญที่มีคุณสมบัติเรื่องระยะเวลาการดํารงตําแหน่งต่างไปจากคุณสมบัติเฉพาะสําหรับตําแหน่งตามมาตรฐานกําหนดตําแหน่งได้เป็นการเฉพาะคราวในครั้งแรกของแต่ละบุคคล ทั้งในกรณีการเลื่อนขึ้นแต่งตั้งให้ดํารงตําแหน่งในระดับที่สูงขึ้นหรือการย้ายไปแต่งตั้งให้ดํารงตําแหน่งต่างประเภทตําแหน่งที่ต้องอาศัยหลักเกณฑ์และวิธีการที่กําหนดสําหรับการเลื่อนตําแหน่ง และอนุมัติให้แต่งตั้งข้าราชการพลเรือนสามัญที่มีคุณสมบัติต่างไปจากคุณสมบัติเฉพาะสําหรับตําแหน่งตามมาตรฐานกําหนดตําแหน่งให้ดํารงตําแหน่งประเภทอํานวยการ ระดับต้น ได้เป็นการเฉพาะคราวในครั้งแรกของแต่ละบุคคล ตามหลักเกณฑ์ที่กําหนดเพื่อถือปฏิบัติ ความละเอียดแจ้งแล้ว นั้น

          บัดนี้ ก.พ. ได้พิจารณาแล้วเห็นว่า เจตนารมณ์ของมติ ก.พ. ดังกล่าว เป็นไปเพื่อประโยชน์ในการบริหารทรัพยากรบุคคลในช่วงของการเปลี่ยนผ่านการบังคับใช้พระราชบัญญัติระเบียบข้าราชการพลเรือน พ.ศ. 2551 โดยให้สิทธิเรื่องระยะเวลาการดํารงตําแหน่งแก่ข้าราชการที่ดํารงตําแหน่งตามพระราชบัญญัติระเบียบข้าราชการพลเรือน พ.ศ. 2535 อยู่ก่อนวันที่ 11 ธันวาคม 2551 ที่มีคุณสมบัติต่างไปจากคุณสมบัติเฉพาะสําหรับตําแหน่งตามมาตรฐานกําหนดตําแหน่งตามพระราชบัญญัติระเบียบข้าราชการพลเรือน พ.ศ. 2551 แต่โดยที่ขณะนี้มาตรฐานกําหนดตําแหน่งใหม่ได้มีการประกาศใช้มาเป็นระยะเวลาถึง 6 ปี ผู้ซึ่งดํารงตําแหน่งประเภทและระดับต่าง ๆ ย่อมที่จะมีระยะเวลาการดํารงตําแหน่งครบตามคุณสมบัติเฉพาะสําหรับตําแหน่งตามมาตรฐานกําหนดตําแหน่งใหม่แล้ว ดังนั้น ก.พ. จึงมีมติให้ยกเลิกมติ ก.พ. ตามหนังสือที่อ้างถึงข้างต้น ตั้งแต่วันที่ 11 ธันวาคม 2557 เป็นต้นไป ทั้งนี้ การใดที่ได้ดําเนินการตามหนังสือที่อ้างถึงแต่ยังไม่แล้วเสร็จ ก็ให้ดําเนินการตามหลักเกณฑ์ตามหนังสือที่อ้างถึงดังกล่าวต่อไปจนกว่าจะแล้วเสร็จ

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญนจะจิตรา)

เลขาธิการ ก.พ.


อื่นๆ - สํานักตรวจสอบและประเมินผลกําลังคน

โทร. 0 2547 1650

โทรสาร 0 2547 1603
ที่ นร 1010.3/ว 3                                                                     

สํานักงาน ก.พ.

ถนนพิษณุโลก กทม. 10300

28 มกราคม 2552

 

เรื่อง     กฎ ก.พ.ค. ออกตามความในพระราชบัญญัติระเบียบข้าราชการพลเรือน พ.ศ. 2551 

เรียน    (เวียนกระทรวง กรม จังหวัด)

สิ่งที่ส่งมาด้วย    กฎ ก.พ.ค. ว่าด้วยการร้องทุกข์และการพิจารณาวินิจฉัยเรื่องร้องทุกข์ พ.ศ. 2551


อื่นๆ -           ด้วย ก.พ.ค. ได้ออกกฎ ก.พ.ค. ว่าด้วยการร้องทุกข์และการพิจารณาวินิจฉัยเรื่องร้องทุกข์ พ.ศ. 2551 รายละเอียดปรากฏตามสิ่งที่ส่งมาด้วย ทั้งนี้ กฎ ก.พ.ค. ดังกล่าว ได้ประกาศในราชกิจจานุเบกษา เล่ม 125 ตอนที่ 129 ก วันที่ 11 ธันวาคม 2551 แล้ว

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายปรีชา วัชราภัย)

เลขาธิการ ก.พ.


อื่นๆ - สํานักพิทักษ์ระบบคุณธรรม

โทร. 0 2547 1673

โทรสาร 0 2547 1672
ด่วนที่สุด 

ที่ นร 1008.1/ว 5                                                                 

สํานักงาน ก.พ.

ถนนพิษณุโลก กทม. 10300

19 สิงหาคม 2551

 

เรื่อง     ขอความร่วมมือในการออกคําสั่งเลื่อนขั้นเงินเดือนในวันที่ 1 ตุลาคม 2551 

เรียน    (กระทรวง กรม และจังหวัด)


อื่นๆ -           ด้วยสํานักงาน ก.พ. ได้รับแจ้งจากกรมบัญชีกลางว่า กรมบัญชีกลางจะดําเนินการปรับระบบจ่ายตรงเงินเดือนและค่าจ้างประจําให้รองรับการเบิกจ่ายเงินเดือนสําหรับข้าราชการพลเรือนที่จะต้องมีการปรับตําแหน่งในปัจจุบันเข้าสู่ระบบจําแนกตําแหน่งใหม่ตามพระราชบัญญัติระเบียบข้าราชการพลเรือน พ.ศ. 2551 ทั้งนี้ หากจะให้ดําเนินการเรื่องดังกล่าวสําเร็จเรียบร้อยด้วยดีและทันเวลานั้น ส่วนราชการและจังหวัดควรจะต้องดําเนินการออกคําสั่งเลื่อนขั้นเงินเดือนข้าราชการและลูกจ้างประจํา ณ วันที่ 1 ตุลาคม 2551 ให้แล้วเสร็จภายในวันที่ 1 ตุลาคม 2551

          ดังนั้น เพื่อให้การดําเนินการปรับปรุงระบบจําแนกตําแหน่งและค่าตอบแทนตามพระราชบัญญัติระเบียบข้าราชการพลเรือน พ.ศ. 2551 ในส่วนของการเบิกจ่ายเงินเดือนให้กับข้าราชการสามารถดําเนินการไปได้ด้วยความเรียบร้อยและทันเวลา สํานักงาน ก.พ. จึงขอความร่วมมือจากส่วนราชการและจังหวัดในการดําเนินการออกคําสั่งเลื่อนเงินเดือนข้าราชการและลูกจ้างประจํา ณ วันที่ 1 ตุลาคม 2551 ให้แล้วเสร็จภายในวันเดียวกันนั้นด้วย เพื่อให้กรมบัญชีกลางสามารถดําเนินการในส่วนที่เกี่ยวข้องต่อไปได้

          จึงเรียนมาเพื่อโปรดทราบและดําเนินการตามกําหนดเวลาดังกล่าวด้วย


ผู้มีอํานาจลงนาม - ขอแสดงความนับถือ

 

(นายปรีชา วัชราภัย)

เลขาธิการ ก.พ.


อื่นๆ - สํานักพัฒนาระบบจําแนกตําแหน่งและค่าตอบแทน

กลุ่มค่าตอบแทน

โทร. 0 2282 1889

โทรสาร 0 2281 9602
ที่ นร 1006/ว 10    

สํานักงาน ก.พ. 

ถนนติวานนท์ จังหวัดนนทบุรี 11000

24 ธันวาคม พ.ศ.2557

 

เรื่อง     อนุมัติให้แต่งตั้งข้าราชการพลเรือนสามัญที่มีคุณสมบัติต่างไปจากคุณสมบัติเฉพาะสําหรับตําแหน่งตามมาตรฐานกําหนดตําแหน่ง

เรียน    (เวียนกระทรวง กรม และจังหวัด)


อื่นๆ -           โดยที่พระราชบัญญัติระเบียบข้าราชการพลเรือน พ.ศ. 2551 มาตรา 48 บัญญัติให้ ก.พ. จัดทํามาตรฐานกําหนดตําแหน่ง และในมาตรฐานกําหนดตําแหน่งได้กําหนดคุณสมบัติเฉพาะสําหรับตําแหน่งไว้ประการหนึ่งว่า จะต้องเป็นผู้ที่ได้ดํารงตําแหน่งประเภทนั้นและมีระยะเวลาการดํารงตําแหน่งในระดับที่ต่ําลงไป 1 ระดับ มาแล้วเป็นระยะเวลาหนึ่ง ประกอบกับมาตรา 62 บัญญัติให้ผู้ได้รับแต่งตั้งให้ดํารงตําแหน่งข้าราชการพลเรือนสามัญตําแหน่งใด ต้องมีคุณสมบัติตรงตามคุณสมบัติเฉพาะสําหรับตําแหน่งนั้นตามมาตรฐานกําหนดตําแหน่ง และในกรณีที่มีเหตุผลและความจําเป็น ก.พ. อาจอนุมัติให้แต่งตั้งข้าราชการพลเรือนสามัญที่มีคุณสมบัติต่างไปจากคุณสมบัติเฉพาะสําหรับตําแหน่งตามมาตรฐานกําหนดตําแหน่งก็ได้

          ก.พ. พิจารณาแล้วเห็นว่า เพื่อเป็นการส่งเสริมให้ข้าราชการพลเรือนสามัญที่เคยดํารงตําแหน่งตามพระราชบัญญัติระเบียบข้าราชการพลเรือน พ.ศ. 2535 ได้พัฒนาตนเองและใช้ประสบการณ์จากการปฏิบัติงานที่ผ่านมาให้เกิดประโยชน์แก่ราชการ จึงมีมติอนุมัติให้แต่งตั้งข้าราชการพลเรือนสามัญที่เคยดํารงตําแหน่งระดับ 4 ขึ้นไปของสายงานที่เริ่มต้นจากระดับ 1 หรือระดับ 2 หรือสายงานเจ้าหน้าที่บริหารงาน .... ตามพระราชบัญญัติระเบียบข้าราชการพลเรือน พ.ศ. 2535 อยู่ก่อนวันที่ 11 ธันวาคม 2551 แล้วได้รับแต่งตั้งให้ดํารงตําแหน่งประเภททั่วไปตามพระราชบัญญัติระเบียบข้าราชการพลเรือน พ.ศ. 2551 และต่อมาได้รับการแต่งตั้งให้ดํารงตําแหน่งประเภทวิชาการ ระดับปฏิบัติการ โดยใช้ผลการสอบแข่งขันหรือการคัดเลือก แล้วแต่กรณี ซึ่งเป็นผู้มีคุณสมบัติเรื่องระยะเวลาการดํารงตําแหน่งต่างไปจากคุณสมบัติเฉพาะสําหรับตําแหน่งตามมาตรฐานกําหนดตําแหน่งประเภทวิชาการ ระดับชํานาญการ ได้ โดยข้าราชการพลเรือนสามัญผู้นั้นต้องมีระยะเวลาการดํารงตําแหน่งประเภทวิชาการ ระดับปฏิบัติการ มาแล้วไม่น้อยกว่า 4 ปี สําหรับผู้ที่เคยดํารงตําแหน่งในระดับ 4 หรือที่ ก.พ. เทียบเท่า และไม่น้อยกว่า 2 ปี สําหรับผู้ที่เคยดํารงตําแหน่งในระดับ 5 หรือที่ ก.พ. เทียบเท่า ทั้งนี้ การแต่งตั้งให้ดํารงตําแหน่งดังกล่าวข้างต้น จะต้องดําเนินการตามหลักเกณฑ์และวิธีการที่ ก.พ. กําหนดไว้สําหรับตําแหน่งประเภทและระดับนั้นด้วย

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.


อื่นๆ - สํานักตรวจสอบและประเมินผลกําลังคน

โทร. 0 2547 1650 

โทรสาร 0 2547 1603
ที่่ นร 1013.7/ว 11     

สํานักงาน ก.พ.

ถนนติวานนท์ จังหวัดนนทบุรี 11000

25 ธันวาคม พ.ศ.2557

 

เรื่อง     แนวทางการดําเนินการตามประมวลจริยธรรม

เรียน    (เวียนกระทรวง กรม และจังหวัด)

สิ่งที่ส่งมาด้วย    1. แนวทางการส่งเสริมการปฏิบัติตามประมวลจริยธรรมข้าราชการพลเรือน : กรณีการเรี่ยไร

                          2. แนวทางการส่งเสริมการปฏิบัติตามประมวลจริยธรรมข้าราชการพลเรือน : กรณีการให้หรือรับของขวัญหรือประโยชน์อื่นใด


อื่นๆ -           ด้วยประมวลจริยธรรมข้าราชการพลเรือน ข้อ 5 กําหนดให้ข้าราชการต้องแยกเรื่องส่วนตัวออกจากตําแหน่งหน้าที่และยึดถือประโยชน์ส่วนรวมของประเทศชาติเหนือกว่าประโยชน์ส่วนตน และข้อ 6 กําหนดให้ข้าราชการต้องละเว้นจากการแสวงหาประโยชน์ที่มิชอบ โดยอาศัยตําแหน่งหน้าที่และไม่กระทําการอันเป็นการขัดกันระหว่างประโยชน์ส่วนตนและประโยชน์ส่วนรวม

          เพื่อให้ส่วนราชการและข้าราชการได้มีแนวทางปฏิบัติที่ชัดเจน สอดคล้องกับกฎหมาย ระเบียบ และมติคณะรัฐมนตรีที่เกี่ยวข้อง ก.พ. จึงกําหนดแนวทางการส่งเสริมการปฏิบัติตามประมวลจริยธรรมข้าราชการพลเรือน : กรณีการเรี่ยไร และแนวทางการส่งเสริมการปฏิบัติตามประมวลจริยธรรมข้าราชการพลเรือน : กรณีการให้หรือรับของขวัญหรือประโยชน์อื่นใด โดยหัวหน้าส่วนราชการและผู้บังคับบัญชาต้องดํารงตนเป็นแบบอย่างที่ดี พร้อมทั้งกํากับดูแลข้าราชการในสังกัดให้ประพฤติตนเกี่ยวกับการเรี่ยไรและการให้หรือรับของขวัญหรือประโยชน์อื่นใดให้ถูกต้องสอดคล้องกับกฎหมายและระเบียบที่เกี่ยวข้องอย่างเคร่งครัด และให้คณะกรรมการจริยธรรมประจําส่วนราชการมีหน้าที่สอดส่องดูแลและรายงานให้หัวหน้าส่วนราชการ และ ก.พ. ทราบ ภายในเดือนกันยายนของทุกปี ดังมีรายละเอียดตามสิ่งที่ส่งมาด้วย

          จึงเรียนมาเพื่อโปรดทราบและถือปฏิบัติ ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายนนทิกร กาญจนะจิตรา)

เลขาธิการ ก.พ.


อื่นๆ - สถาบันพัฒนาข้าราชการพลเรือน

ศูนย์ส่งเสริมจริยธรรม

โทร. 0 2547 1710

โทรสาร 0 2547 1727
ที่ นร 1004.1/ว 7                                                                    

สํานักงาน ก.พ.

ถนนพิษณุโลก กทม.10300

25 กันยายน 2551

 

เรื่อง     วุฒิที่ ก.พ. กําหนดให้คัดเลือกเพื่อบรรจุบุคคลเข้ารับราชการ

เรียน    (กระทรวง กรม จังหวัด)

อ้างถึง   หนังสือสํานักงาน ก.พ. ที่ นร 1004.1/ว 16 ลงวันที่ 28 กันยายน 2549


อื่นๆ -           ตามหนังสือที่อ้างถึง ก.พ. ได้กําหนดให้ส่วนราชการอาจคัดเลือกบรรจุบุคคลซึ่งสําเร็จการศึกษาในวุฒิที่ ก.พ. กําหนด เข้ารับราชการเป็นข้าราชการพลเรือนสามัญ ตามนัยมาตรา 50 แห่งพระราชบัญญัติระเบียบข้าราชการพลเรือน พ.ศ. 2535 สําหรับปีงบประมาณ พ.ศ. 2550-พ.ศ. 2551 มาเพื่อถือปฏิบัติ ความแจ้งแล้ว นั้น

          บัดนี้ ก.พ. ได้พิจารณามีมติให้ส่วนราชการอาจคัดเลือกบรรจุบุคคลซึ่งสําเร็จการศึกษาในวุฒิที่ ก.พ. กําหนดเข้ารับราชการเป็นข้าราชการพลเรือนสามัญ ตามหลักเกณฑ์ วิธีการ และเงื่อนไขที่กําหนดในหนังสือสํานักงาน ก.พ. ที่ นร 1004.1/ว 16 ลงวันที่ 28 กันยายน 2549 ต่อไปได้จนกว่า ก.พ. จะกําหนดหลักเกณฑ์ วิธีการ และเงื่อนไขการคัดเลือกเพื่อบรรจุบุคคลเข้ารับราชการตามมาตรา 55 แห่งพระราชบัญญัติระเบียบข้าราชการพลเรือน พ.ศ. 2551 เพื่อถือปฏิบัติแทน

          จึงเรียนมาเพื่อทราบและถือปฏิบัติต่อไป ทั้งนี้ ได้แจ้งให้กรมและจังหวัดต่าง ๆ ทราบด้วยแล้ว


ผู้มีอํานาจลงนาม - ขอแสดงความนับถือ

 

นายปรีชา วัชราภัย

เลขาธิการ ก.พ.


อื่นๆ - ศูนย์สรรหาและเลือกสรร

กลุ่มงานระบบการสรรหาบุคคลเพื่อรับราชการ

โทร. 0 2547 1944

โทรสาร 0 2547 1954
ที่ นร 1008/ว 6                                                                       

สํานักงาน ก.พ. 

ถนนพิษณุโลก กทม. 10300

3 มีนาคม 2552

 

เรื่อง     การแต่งตั้งข้าราชการให้ดํารงตําแหน่งประเภทอํานวยการ

เรียน    (เวียนกระทรวง กรม จังหวัด)

อ้างถึง   หนังสือสํานักงาน ก.พ. ที่ นร 1008/ว 10 ลงวันที่ 11 ธันวาคม 2551


อื่นๆ -           ตามหนังสือที่อ้างถึง ก.พ. ได้จัดทํามาตรฐานกําหนดตําแหน่ง จํานวน 245 สายงานและได้แจ้งส่วนราชการเพื่อถือปฏิบัติแล้ว นั้น

          โดยที่มาตรฐานกําหนดตําแหน่งประเภทอํานวยการได้กําหนดคุณสมบัติเฉพาะสําหรับตําแหน่งไว้ประการหนึ่งว่า “มีประสบการณ์ในงานที่หลากหลายสําหรับตําแหน่งประเภทอํานวยการตามที่กําหนดใน กฎ ก.พ. ที่ออกตามความในมาตรา 63 แห่งพระราชบัญญัติระเบียบข้าราชการพลเรือน พ.ศ. 2551” ซึ่งกฎ ก.พ. ดังกล่าวยังอยู่ในระหว่างการดําเนินการของ ก.พ. อันเป็นผลให้ส่วนราชการต่างๆ ไม่สามารถแต่งตั้งข้าราชการให้ดํารงตําแหน่งประเภทอํานวยการในขณะนี้ได้ ก.พ. พิจารณาแล้วเห็นว่า เพื่อประโยชน์ของทางราชการและเพื่อให้การบริหารทรัพยากรบุคคลของข้าราชการพลเรือนสามัญในระหว่างที่ ก.พ. ยังมิได้ออกกฎ ก.พ. ตามความในมาตรา 63 แห่งพระราชบัญญัติระเบียบข้าราชการพลเรือน พ.ศ. 2551 เป็นไปอย่างต่อเนื่อง โดยสามารถแต่งตั้งข้าราชการพลเรือนสามัญให้ดํารงตําแหน่งประเภทอํานวยการได้ อาศัยอํานาจตามความในมาตรา 132 และมาตรา 137 แห่งพระราชบัญญัติระเบียบข้าราชการพลเรือน พ.ศ. 2551 ก.พ. จึงมีมติกําหนดมิให้นําคุณสมบัติเฉพาะสําหรับตําแหน่งประเภทอํานวยการที่ว่า “มีประสบการณ์ในงานที่หลากหลายสําหรับตําแหน่งประเภทอํานวยการ ตามที่กําหนดใน กฎ ก.พ. ที่ออกตามความในมาตรา 63 แห่งพระราชบัญญัติระเบียบข้าราชการพลเรือน พ.ศ. 2551” มาใช้บังคับจนกว่าจะมีการออก กฎ ก.พ. ตามความในมาตรา 63 แห่งพระราชบัญญัติระเบียบข้าราชการพลเรือน พ.ศ. 2551 และมีผลใช้บังคับ

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นายปรีชา วัชราภัย)

เลขาธิการ ก.พ.


อื่นๆ - สํานักพัฒนาระบบจําแนกตําแหน่งและค่าตอบแทน

โทร. 0 2280 3422

โทรสาร 0 2282 0874
ที่ นร 1001/ว 8                                                                        

สํานักงาน ก.พ.

ถนนพิษณุโลก กทม. 10300

21 พฤศจิกายน 2551

 

เรื่อง     การแต่งตั้งอนุกรรมการน อ.ก.พ.สามัญที่มีอนุกรรมการเหลือไม่ถึงกึ่งหนึ่ง

เรียน    (เวียน กระทรวง กรม จังหวัด)


อื่นๆ -           ด้วยมีส่วนราชการหารือไปยังก.พ.ว่าอนุกรรมการในอ.ก.พ.สามัญที่ปฏิบัติหน้าที่อยู่ตามนัยมาตรา 128 วรรคหนึ่ง แห่งพระราชบัญญัติระเบียบข้าราชการพลเรือน พ.ศ. 2551 ได้มีการย้ายไปดํารงตําแหน่งอื่น เกษียณอายุราชการ ลาออก และเสียชีวิต ทําให้มีจํานวนอนุกรรมการใน อ.ก.พ.สามัญเหลือไม่ถึงกึ่งหนึ่ง มีแนวทางปฏิบัติในการดําเนินการอย่างไร

          ก.พ. พิจารณาแล้วเห็นว่า โดยที่พระราชบัญญัติระเบียบข้าราชการพลเรือน พ.ศ. 2551 มาตรา 128 วรรคหนึ่ง บัญญัติให้ ก.พ. อ.ก.พ.วิสามัญ และ อ.ก.พ.สามัญ ซึ่งปฏิบัติหน้าที่อยู่ในวันก่อนวันที่พระราชบัญญัตินี้ใช้บังคับ ปฏิบัติหน้าที่ต่อไปจนกว่าจะได้แต่งตั้ง ก.พ.หรือจนกว่าจะได้แต่งตั้ง อ.ก.พ.วิสามัญหรืออนุกรรมการใน อ.ก.พ.สามัญ แล้วแต่กรณี ตามพระราชบัญญัตินี้ และในขณะนี้บทบัญญัติในลักษณะ 4 ยังไม่ใช้บังคับ รวมทั้ง ก.พ. ยังมิได้ออก กฎ ก.พ. ว่าด้วยหลักเกณฑ์และวิธีการสรรหาหรือการเลือกบุคคลเพื่อแต่งตั้งเป็นอนุกรรมการใน อ.ก.พ.สามัญ จึงยังไม่สามารถดําเนินการแต่งตั้ง อ.ก.พ.สามัญใหม่ได้ ประกอบกับ มาตรา 137 บัญญัติให้ การใดที่อยู่ระหว่างดําเนินการหรือเคยดําเนินการได้ตามพระราชบัญญัติระเบียบข้าราชการพลเรือน พ.ศ.2535 และมิได้บัญญัติไว้ในพระราชบัญญัตินี้หรือมีกรณีที่ไม่อาจดําเนินการตามพระราชบัญญัตินี้ การดําเนินการต่อไปในเรื่องนั้นจะสมควรดําเนินการประการใดให้เป็นไปตามที่ ก.พ.กําหนด และมาตรา 132 วรรคสอง แห่งพระราชบัญญัติระเบียบข้าราชการพลเรือน พ.ศ. 2551 บัญญัติให้ในกรณีที่ไม่อาจนําพระราชกฤษฎีกา กฎ ก.พ. ข้อบังคับ หรือระเบียบ หรือกรณีที่กําหนดไว้แล้วมาใช้บังคับได้ตามวรรคหนึ่งการจะดําเนินการประการใดให้เป็นไปตามที่ ก.พ.กําหนดดังนั้นอาศัยบทบัญญัติดังกล่าว ก.พ.จึงเห็นควรกําหนดให้กรณีของ อ.ก.พ.สามัญ หากจะแต่งตั้งอนุกรรมการแทนผู้ที่พ้นจากตําแหน่งในขณะที่เหลือจํานวนอนุกรรมการอยู่ไม่ถึงกึ่งหนึ่งนั้น ให้แต่งตั้งตามองค์ประกอบตามพระราชบัญญัติระเบียบข้าราชการพลเรือน พ.ศ. 2535 และเห็นควรกําหนดให้นําหลักเกณฑ์วิธีการตามกฎ ก.พ. ฉบับที่ 2 (พ.ศ. 2535) ว่าด้วยการสรรหาผู้ทรงคุณวุฒิและการเลือกข้าราชการพลเรือนเพื่อเป็นอนุกรรมการใน อ.ก.พ.สามัญมาใช้บังคับโดยอนุโลม และโดยที่เรื่องนี้เป็นการตีความและวินิจฉัยปัญหาที่เกิดขึ้นเนื่องจากการใช้บังคับพระราชบัญญัติระเบียบข้าราชการพลเรือน ก.พ.จึงมีมติให้นํามติ ก.พ.ดังกล่าวเสนอคณะรัฐมนตรีเพื่อพิจารณาให้ความเห็นชอบตามมาตรา 8 (6) แห่งพระราชบัญญัติระเบียบข้าราชการพลเรือน พ.ศ.2551 เพื่อให้ใช้บังคับได้ตามกฎหมายต่อไป

          คณะรัฐมนตรีได้ประชุมปรึกษาเมื่อวันที่ 4 พฤศจิกายน 2551 แล้ว มีมติให้ความเห็นชอบตามที่ ก.พ.เสนอ

          จึงเรียนมาเพื่อโปรดทราบและถือเป็นหลักปฏิบัติต่อไป ทั้งนี้ ได้แจ้งให้กรมและจังหวัดต่างๆทราบด้วยแล้ว


ผู้มีอํานาจลงนาม - ขอแสดงความนับถือ

 

นายปรีชา วัชราภัย

เลขาธิการ ก.พ.


อื่นๆ - กองนิติการ

โทร. 0 2547 1563

โทรสาร 0 2547 1571
ที่ นร 1008/ว 2       

สํานักงาน ก.พ.

ถนนติวานนท์ จังหวัดนนทบุรี 11000

19 กุมภาพันธ์ พ.ศ.2558

 

เรื่อง     หลักเกณฑ์และเงื่อนไขการกําหนดตําแหน่ง

เรียน    (กระทรวง กรม และจังหวัด)

สิ่งที่ส่งมาด้วย    หลักเกณฑ์และเงื่อนไขการกําหนดตําแหน่ง


อื่นๆ -           ด้วย ก.พ. ได้ดําเนินการปรับปรุงหลักเกณฑ์และเงื่อนไขการกําหนดตําแหน่งตามมาตรา 47 แห่งพระราชบัญญัติระเบียบข้าราชการพลเรือน พ.ศ. 2551 สําหรับตําแหน่งประเภทบริหาร ประเภทอํานวยการ ประเภทวิชาการ และประเภททั่วไป เพื่อประโยชน์ในการบริหารทรัพยากรบุคคล ให้มีความเหมาะสมและสอดคล้องกับการบริหารทรัพยากรบุคคลที่เปลี่ยนแปลงไปของส่วนราชการ ก.พ. จึงมีมติ ดังนี้

          1. ให้ยกเลิกหลักเกณฑ์และเงื่อนไขการกําหนดตําแหน่ง ตามหนังสือสํานักงาน ก.พ.

                    ที่ นร 1008/ว 17 ลงวันที่ 6 กรกฎาคม 2552 ที่ นร 1008/ว 25 ลงวันที่ 21 กันยายน 2552

                    ที่ นร 1008/ว 40 ลงวันที่ 30 กันยายน 2553 ที่ นร 1008/ว 45 ลงวันที่ 30 กันยายน 2553

                    ที่ นร 1008/ว 5 ลงวันที่ 30 มีนาคม 2554 ที่ นร 1008/ว 14 ลงวันที่ 17 มิถุนายน 2554

                    ที่ นร 1008/ว 17 ลงวันที่ 30 มิถุนายน 2554 ที่ นร 1008/ว 25 ลงวันที่ 4 กันยายน 2554

                    ที่ นร 1008/ว 26 ลงวันที่ 14 กันยายน 2554 ที่ นร 1008/ว 28 ลงวันที่ 17 พฤศจิกายน 2554

                    ที่ นร 1008/ว 29 ลงวันที่ 22 พฤศจิกายน 2554 ด่วนที่สุด ที่ นร 1008.3.1/45 ลงวันที่ 28 มีนาคม 2555

                    ที่ นร 1008/ว 4 ลงวันที่ 30 มีนาคม 2555 ที่ นร 1008/ว 4 ลงวันที่ 4 กรกฎาคม 2555

                    ที่ นร 1008/ว 4 ลงวันที่ 17 กรกฎาคม 2555 ที่ นร 1008/ว 15 ลงวันที่ 7 ตุลาคม 2555

                    ที่ นร 1008/ว 16 ลงวันที่ 6 ตุลาคม 2555 ที่ นร 1008/ว 17 ลงวันที่ 28 ตุลาคม 2555

                    ที่ นร 1008/ว 28 ลงวันที่ 18 ตุลาคม 2555 ที่ นร 1008/ว 4 ลงวันที่ 17 เมษายน 2556 และ

                    ที่ นร 1008/ว 5 ลงวันที่ 4 สิงหาคม 2557

          2. ให้ อ.ก.พ. กระทรวง พิจารณากําหนดตําแหน่งตามหลักเกณฑ์และเงื่อนไข การกําหนดตําแหน่งตามสิ่งที่ส่งมาด้วยของหนังสือฉบับนี้

          3.การใดที่อยู่ระหว่างดําเนินการก่อนวันที่หลักเกณฑ์และเงื่อนไขการกําหนดตําแหน่ง ตามหนังสือฉบับนี้ใช้บังคับ ให้ดําเนินการตามหลักเกณฑ์และเงื่อนไขการกําหนดตําแหน่งที่ ก.พ. กําหนดไว้เดิม ต่อไปจนแล้วเสร็จ

          จึงเรียนมาเพื่อโปรดทราบและถือปฏิบัติ ทั้งนี้ ได้แจ้งให้กรมและจังหวัด ทราบด้วยแล้ว


ผู้มีอํานาจลงนาม - ขอแสดงความนับถือ

 

 

(นายนนทกร กาญจนะจิตรา)

เลขาธิการ ก.พ.


อื่นๆ - สํานักพัฒนาระบบจําแนกตําแหน่งและค่าตอบแทน

โทร. 0 2547 1000 ต่อ 6602 6617 66mo

โทรสาร 0 2547 1882
ที่ นร 1001/ว 9                                                                         

สํานักงาน ก.พ. 

ถนนพิษณุโลก กทม. 10300

11 ธันวาคม 2551

 

เรื่อง    กฎ ก.พ. ระเบียบ ก.พ. และข้อบังคับ ก.พ. ออกตามความในพระราชบัญญัติระเบียบข้าราชการพลเรือน พ.ศ. 2551   

เรียน    (เวียนกระทรวง กรม จังหวัด)

สิ่งที่ส่งมาด้วย    1. กฎ ก.พ. ว่าด้วยหลักเกณฑ์การจัดประเภทตําแหน่งและระดับตําแหน่ง พ.ศ. 2551

2. กฎ ก.พ. ว่าด้วยการให้ข้าราชการพลเรือนสามัญได้รับเงินเดือน พ.ศ. 2551

3. กฎ ก.พ. ว่าด้วยการให้ข้าราชการพลเรือนสามัญได้รับเงินประจําตําแหน่ง พ.ศ. 2551

4. ระเบียบ ก.พ. ว่าด้วยทุนเล่าเรียนหลวง พ.ศ. 2551

5. ระเบียบ ก.พ. ว่าด้วยทุนของรัฐบาล พ.ศ. 2551

6. ข้อบังคับ ก.พ. ว่าด้วยการจัดการการศึกษา ควบคุมดูแล และการให้ความช่วยเหลือบุคลากรภาครัฐ และนักเรียนที่อยู่ในความดูแลของ ก.พ. ในต่างประเทศ พ.ศ. 2551


อื่นๆ -           ด้วย ก.พ. ได้รับอนุมัติจากคณะรัฐมนตรีให้ออกกฎ ก.พ. ว่าด้วยหลักเกณฑ์การจัดประเภทตําแหน่งและระดับตําแหน่ง พ.ศ. 2551 กฎ ก.พ. ว่าด้วยการให้ข้าราชการพลเรือนสามัญได้รับเงินเดือน พ.ศ. 2551 และกฎ ก.พ. ว่าด้วยการให้ข้าราชการพลเรือนสามัญได้รับเงินประจําตําแหน่ง พ.ศ. 2551 รายละเอียดปรากฏตามสิ่งที่ส่งมาด้วย ทั้งนี้ กฎ ก.พ. ดังกล่าวได้ประกาศในราชกิจจานุเบกษา เล่ม 125 ตอนที่ 128 ก วันที่ 10 ธันวาคม 2551 แล้ว

          อนึ่ง ก.พ. ได้ออกระเบียบ ก.พ. ว่าด้วยทุนเล่าเรียนหลวง พ.ศ. 2551 ระเบียบ ก.พ. ว่าด้วยทุนของรัฐบาล พ.ศ. 2551 และข้อบังคับ ก.พ. ว่าด้วยการจัดการการศึกษา ควบคุมดูแล และการให้ความช่วยเหลือบุคลากรภาครัฐ และนักเรียนที่อยู่ในความดูแลของ ก.พ. ในต่างประเทศ พ.ศ. 2551 รายละเอียดปรากฏตามสิ่งที่ส่งมาด้วย ทั้งนี้ ระเบียบ ก.พ. และข้อบังคับ ก.พ. ดังกล่าวได้ประกาศในราชกิจจานุเบกษา เล่ม 125 ตอนพิเศษ 187 ง วันที่ 10 ธันวาคม 2551 แล้ว

          จึงเรียนมาเพื่อโปรดทราบและถือเป็นหลักปฏิบัติต่อไป


ผู้มีอํานาจลงนาม - ขอแสดงความนับถือ

 

(นายปรีชา วัชราภัย)

เลขาธิการ ก.พ.


อื่นๆ - กองนิติการ

โทร. 0 2547 1563

โทรสาร 0 2547 1571
ที่ นร 1008/ว 10                                                                          

สํานักงาน ก.พ.

ถนนพิษณุโลก กทม. 10300

11 ธันวาคม 2551

 

เรื่อง     มาตรฐานกําหนดตําแหน่ง

เรียน    (กระทรวง กรม จังหวัด)

สิ่งที่ส่งมาด้วย    1. บัญชีแสดงมาตรฐานกําหนดตําแหน่งแยกตามประเภท สายงาน และระดับตําแหน่ง

            2. แผ่นบันทึกข้อมูลซีดีรอม เรื่อง มาตรฐานกําหนดตําแหน่ง จํานวน 1 แผ่น


อื่นๆ -           ด้วยพระราชบัญญัติระเบียบข้าราชการพลเรือน พ.ศ. 2551 มาตรา 45 บัญญัติให้ตําแหน่งข้าราชการพลเรือนสามัญมี 4 ประเภท ได้แก่ ตําแหน่งประเภทบริหาร ตําแหน่งประเภทอํานวยการ ตําแหน่งประเภทวิชาการ และตําแหน่งประเภททั่วไป และมาตรา 48 ให้ ก.พ. จัดทํามาตรฐานกําหนดตําแหน่งโดยจําแนกตําแหน่งเป็นประเภทและสายงานตามลักษณะงาน เพื่อให้ยึดถือเป็นหลักในการกําหนดตําแหน่งข้าราชการพลเรือนสามัญทุกตําแหน่งในส่วนราชการ ในมาตรฐานกําหนดตําแหน่งให้ระบุชื่อตําแหน่งในสายงาน หน้าที่ความรับผิดชอบหลัก และคุณสมบัติเฉพาะสําหรับตําแหน่งไว้ด้วย

          เพื่อให้เป็นไปตามบทบัญญัติดังกล่าว ก.พ. จึงมีมติให้กําหนดมาตรฐานกําหนดตําแหน่ง จํานวน 245 สายงาน ตามสิ่งที่ส่งมาด้วย

          จึงเรียนมาเพื่อโปรดทราบและถือปฏิบัติต่อไป


ผู้มีอํานาจลงนาม - ขอแสดงความนับถือ

 

นายปรีชา วัชราภัย

เลขาธิการ ก.พ.


อื่นๆ - สํานักพัฒนาระบบจําแนกตําแหน่งและค่าตอบแทน

สํานักงาน ก.พ.

โทร. 0 2280 3422 , 0 2282 0362

โทรสาร 0 2282 0874